# אביב גפן

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אביב גפן
מקור | רמת גן, ישראל
שנות פעילות | 1990—היום
ז'אנר | רוק
חברת תקליטים | הד ארצי הליקון
חברי ההרכב | {{{חברי ההרכב}}}
חברים לשעבר | {{{חברים לשעבר}}}
{{{אתר}}}

אביב גפן (נולד ב-10 במאי 1973) הוא זמר יוצר ישראלי מצליח. חברו של סטיבן וילסון לצמד "בלאקפילד".

## [עריכה] ביוגרפיה

אביב גפן נולד ב-1973 לנורית ויהונתן גפן, אח לשירה גפן. שמו ניתן לו כזכר לסבתו המנוחה, אביבה גפן.

הופעתו הראשונה הייתה ב-1987, בסרט חובבים בשם "המטפחת",לו הוא כתב ושר את השיר "אמא". לאחר מכן הוא שיחק גם בתוכנית עניין של זמן בתפקיד אביב בין השנים 1992-1993. וגם הוא שיחק ב-1992 בסרט הישראלי "נערי החוף" לו הוא כתב ושר גם את שיר הנושא שנקרא על שם הסרט.

### [עריכה] שנות התשעים

ב-1990 הקליט שיר ראשון, "חבר". בהקלטה ניגנה איתו הלהקה שליוותה אותו באותה תקופה, חתולים בצנרת. ב-1991 הוקלט אלבומו הראשון, "זה רק אור הירח", עם להקת התעויוט, שמלווה אותו עד היום. תקליט זה יצא בספטמבר 1992 ונמכר ב-200 עותקים בלבד באותה שנה, אך לימים נחשב אחד מאלבומי הרוק החשובים בישראל.

ב-1993 יצא אלבומו השני "עכשיו מעונן". תקליט זה עורר הדים רבים בארץ ותגובות חריפות מאוד נגד האמן המאופר, ש"מקלקל" את הנוער. באותה שנה התארח אביב גפן בפופוליטיקה והתייצב מול מתנגדיו (ביניהם שר המשפטים לעתיד - טומי לפיד - אז אורח קבוע בפופוליטיקה). סביב גפן נאסף קהל מעריצים שהלך וגדל, והוא נתן להם שם: "ילדי אור הירח". בסוף אותה שנה יצא גם אלבומה של קרן הכט "קרן הכט" שאביב גפן כתב והלחין את כל שיריו (פרט לשיר "הראש שלו" על-פי מנגינה של צ'ייקובסקי), וכלל את הדואט של קרן הכט ואביב גפן "זה הרגש", שהוא גם השיר המושמע ביותר מבין שירי האלבום.

ב-1994 יצא האלבום "אביב גפן 3". האלבום הוקלט ללא התעויוט. גפן קיבל עליו אלבום זהב תוך ימים ספורים. אלבום זה ביסס את מעמדו של גפן כאחד היוצרים החשובים בארץ. האלבום נפתח בתימה המלווה את האלבום כולו: בעיותיו נפשיות של מתבגר רגע לפני גיוסו לצבא. בין השירים הבולטים באלבום: "האם להיות בך מאוהב", "משוררים", "הכי קרוב לבד", "מסיבת מתגייסים", הולך לאיבוד" ו"קבעתי עם האושר".

באותה שנה פורסמה בחדשות ערוץ 2 כתבה על מקרי התאבדות של בני נוער, לפי דברי הכתב, בהשראתם של שירים של גפן. אביב גפן הגיב בשידור אצל גבי גזית: "אם הבנתם מדברי או משירים ששרתי שאני בעד התאבדות, זאת טעות חמורה, אני וגם הקהל שלי נגד אלימות, גם שהיא נגד עצמך, וגם כמו שיש פצע ויש יוד, אז יש פצעי נפש ויש פסיכולוגים, ואפילו אני הולך לפסיכולוג ואין בזה שום בושה".

ב-1995 יצא האלבום "שומקום". האלבום הוקלט בלונדון ועורר סערה בארץ בשל השורה "מי זה שם הולך שיכור, זה ראש הממשלה",בעקבות זאת נאסר השיר להשמעה ברדיו. באותה שנה הופיע גפן אצל דן שילון בתוכנית מיוחדת לקראת יום העצמאות בנוכחותו של ראש הממשלה דאז, יצחק רבין. ב-4 בנובמבר 1995 נערכה עצרת המונים לתמיכה בדרכו המדינית של יצחק רבין, תחת הסיסמה "כן לשלום, לא לאלימות". אביב גפן השתתף בעצרת ושר, בניגוד לתכנון, שיר עצוב - "לבכות לך". גפן הקדיש את השיר ל"כל אלה שנלחמו למען השלום ולא זכו לראות אותו". בתום העצרת נפגשו גפן ורבין, שוחחו בלבביות, ואף החליפו נשיקה לשלום. דקות ספורות לאחר מכן נרצח יצחק רבין בידי המתנקש יגאל עמיר. השיר "לבכות לך" הפך למעין המנון לאומי וסימל את "דור הנרות" - נוער מבולבל ושבור שישב בכיכר לאחר הרצח, ושמיאן להאמין שהחלום נמוג לאיטו.

ב-1996 יצא האלבום "המכתב", וגפן יצא למסע הופעות בחו"ל והופיע באירופה. ב-1997 יצא אלבום האוסף "ירח מלא" ובו 2 שירים חדשים - "סוף העולם" בשיתוף ברי סחרוף, ו"שיר תקווה". שניהם נהפכו להמנוני רוק, ונכנסו לקלסיקת המוזיקה הישראלית. ב-1998 יצא האלבום "חלולים", הפעם ללא התעויוט ובייעוץ אמנותי של ברי סחרוף. האלבום הוקלט בלונדון והיה שונה מבחינת הסאונד - הוא היה יותר מתכתי מהסאונד החם בדרך כלל של גפן.

ב-1999 יצא האלבום "לילות לבנים". האלבום מבוסס כמעט כולו על גירושיו מאשתו אילנה ברקוביץ' ב-1998. באותה שנה החל גפן בסיבוב הופעות אינטימי, עם הקלידן של התעויוט, דניאל סלומון, בו הופיע ללא הלהקה, בליווי פסנתר וגיטרה. סיבוב ההופעות גרף הצלחה גדולה, ומאז יוצא גפן כל חורף לסיבוב הופעות אינטימי.

### [עריכה] שנות האלפיים

ב-2000 יצא האלבום "יומן מסע", אלבום מלודי ומורכב, והראה, לדברי רבים, שגפן התבגר והתמתן, בעיקר בשל השיר "עורי עור" ובו הביטוי "מולדת אהובה" (במקור נכתב "מולדת חשוכה" אך ביטוי זה שונה על ידי המפיקים כדי למנוע פרובוקציה, למרות זאת בהופעות אביב שר "מולדת חשוכה"). ב-2002, בעקבות מותה של סבתו גאולה, יצא האלבום "ממנטו מורי" (זכור את המוות). האלבום מדבר בעיקר על המוות. ב-2003 יצא הסרט התעודי "אביב", בבימויו של תומר הימן, על חייו של אביב גפן, וזכה להצלחה בארץ ובחו"ל.

ב-2004 השתתף גפן בתוכנית ספיישל בת 12 פרקים: "הבלוג של אביב גפן", בערוץ yesY ב-Yes. הבלוג שודר מביתו של גפן, והועבר גם באינטרנט בשידור חי. התוכנית עוררה תגובות סוערות ואף צונזרה בשל דעותיו של אביב על תעשיית המוזיקה והבידור בארץ. באותה שנה הוציא גפן אלבום בינלאומי עם סולן פורקיופיין טרי, מוזיקאי הרוק המוערך סטיבן וילסון. הם הקימו יחד הרכב רוק בשם בלאקפילד והוציאו אלבום ראשון בשם Blackfield. האלבום הוקלט במשך 3 שנים באולפנים בלונדון ובישראל, ונערך באולפני abbey road באנגליה. זהו האלבום הבינלאומי הראשון של גפן, ומופץ בעולם על ידי חברת התקליטים הבריטית Snapper Records. בסוף 2005 השתתף גפן בסדרת ריאליטי בערוץ yesY של חברת Yes. ב-2005 אביב גפן נישא לחברתו מזה 7 שנים, שני פרידן.

ב-4 בדצמבר 2005 השיק גפן את האלבום האחד-עשר שלו, "עם הזמן", שיצא לבסוף ב-3 במרץ, 2006. את האלבום הפיק עבורו עופר מאירי שאחראי לפרויקט "מטרופולין". במסיבת ההשקה של האלבום החדש אמר גפן "זה לא עוד אלבום של אביב גפן, לטוב ולרע. אין בו סיסמאות. עופר גרם לי להוריד דברים פוליטיים בשקל ובחרנו שירים אחד אחד". באותה מסיבה יצא לאור הסינגל הראשון מתוך האלבום שהוצג בתור קליפ שיצא לערוצי הטלוויזיה ולתחנות הרדיו יום לאחר מכן. שמו של הסינגל הוא "עם הזמן", והוא במקור שיר של הזמר הצרפתי לאו פרה ("Avec Le Temps") שאביב תרגם תרגום חופשי. הסינגל קיבל תגובות חיוביות ממבקרים, שציינו שניכר בו השינוי שחל בגפן.

ב-2006 צפוי לצאת האלבום השני של בלאקפילד, Blackfield II, ובנוסף שוחרר יחפה, אלבומה הראשון של נינט טייב, בהפקתו של גפן.

## [עריכה] דיסקוגרפיה

### [עריכה] אלבומים

#### [עריכה] אלבומי סולו

- זה רק אור הירח (אביב גפן והתעויוט) (1992)
- עכשיו מעונן (אביב גפן והתעויוט) (1993)
- אביב גפן 3 (1994)
- שומקום (אביב גפן והתעויוט) (1995)
- המכתב (אביב גפן והתעויוט) (1996)
- חלולים (1998)
- לילות לבנים (אביב גפן והתעויוט) (1999)
- יומן מסע (אביב גפן והתעויוט) (2000)
- ממנטו מורי (אביב גפן והתעויוט) (2002)
- עם הזמן (2006)

#### [עריכה] עם בלאקפילד

- (Blackfield (2004

### [עריכה] אוספים

- ירח מלא - האוסף (אביב גפן והתעויוט) (1997)

### [עריכה] הקלטות נוספות

- קרן הכט (קרן הכט, 1993)
- רוקנרול (סינגל, 1999)
- רוקפור בהופעה (רוקפור, 1999)
- כמו בשיר (סינגל, אביב גפן ומתי כספי, 2000)
- גשם כבד עומד ליפול (סינגל, 2001)
- In Absentia (פורקיופיין טרי, 2002)
- עירומים (שחר אבן-צור, 2003)
- יחפה (נינט טייב, 2006)

## [עריכה] קישורים חיצוניים

מיזמי קרן ויקימדיה |  |
ציטוטים בוויקיציטוט: אביב גפן

- הארכיון של אביב גפן האתר הרשמי
- בלאקפילד האתר הרשמי
- "אביב" האתר הרישמי של הסרט "אביב"
- אביב גפן, באתר MOOMA
- אביב גפן ברשת החברתית MySpace (אנגלית)

- אביב גפן, באתר E! Online, ערוץ הבידור (ישראל)

- מילים לשירים של אביב גפן באתר שירונט

מקור: http://he.wikipedia.org../../../%D7%90/%D7%91/%D7%99/%D7%90%D7%91%D7%99%D7%91_%D7%92%D7%A4%D7%9F.html

קטגוריות: זמרים לפי שפה: עברית | זמרים ישראלים | משפחת דיין | משפחת גפן

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Polski
- ייִדיש